শীতের শেষলগ্নে বৃষ্টিতে ভিজবে বাংলা! জানুন আবহাওয়ার মেগা আপডেট

ওয়েব ডেস্ক: বিদায়ের পথে শহর কলকাতা-সহ গোটা দক্ষিণবঙ্গের শীত (Winter)। চলতি মরশুমে মাত্র ৪–৫ দিন হাড়কাঁপানো ঠান্ডা অনুভূত হলেও, তারপর থেকেই বেড়েছে পারদ। ভোর ও গভীর রাতে কিছুটা শীতের আমেজ থাকলেও, বেলা বাড়তেই দ্রুত বাড়ছে তাপমাত্রা। হাওয়া অফিস (Weather Forecast) জানিয়ে দিয়েছে, নতুন করে আর বড় কোনও পারদ পতনের (Temperature Fall) সম্ভাবনা নেই। ফলে এখন থেকেই শীত বিদায়ের প্রস্তুতি নিতে হচ্ছে দক্ষিণবঙ্গবাসীকে।

আলিপুর আবহাওয়া দফতর সূত্রে জানা গিয়েছে, সোমবার থেকেই কলকাতায় (Kolkata Weather) তাপমাত্রা বাড়তে শুরু করেছে। বুধবারের (Weather Today) মধ্যে শহরের তাপমাত্রা আরও ২ থেকে ৩ ডিগ্রি সেলসিয়াস পর্যন্ত বাড়তে পারে বলে পূর্বাভাস। সোমবার কলকাতার সর্বনিম্ন তাপমাত্রা ছিল ১৫.৬ ডিগ্রি সেলসিয়াস, যা মঙ্গলবার বেড়ে দাঁড়ায় ১৬.১ ডিগ্রিতে—স্বাভাবিকের তুলনায় প্রায় ১.৪ ডিগ্রি বেশি। বৃহস্পতিবার নাগাদ সর্বনিম্ন তাপমাত্রা ১৭ ডিগ্রির কাছাকাছি পৌঁছতে পারে বলে আশঙ্কা। যদিও মাসের শেষদিকে সামান্য পারদ পতন হতে পারে বলে ইঙ্গিত দিয়েছে আবহাওয়া দফতর।

আরও পড়ুন: উন্নয়নের জোয়ার! সিঙ্গুরে কী কী প্রকল্পের সূচনা করবেন মুখ্যমন্ত্রী?

অন্যদিকে, উত্তরবঙ্গে (North Bengal Weather) কিছুটা ভিন্ন ছবি। বুধবার দার্জিলিংয়ের কিছু অংশে হালকা বৃষ্টি (Rain Forecast) কিংবা তুষারপাতের সম্ভাবনা রয়েছে। পাশাপাশি কালিম্পং, জলপাইগুড়ি ও আলিপুরদুয়ারের এক বা দুটি অংশে হালকা বৃষ্টিপাত হতে পারে। বৃহস্পতিবারও দার্জিলিং ও কালিম্পং জেলায় হালকা বৃষ্টির সম্ভাবনা জারি রয়েছে। এই বৃষ্টি ও তুষারপাতের জেরে উত্তরবঙ্গে ঠান্ডা সামান্য বাড়তে পারে। তবে দক্ষিণবঙ্গের ক্ষেত্রে বৃষ্টির কোনও সম্ভাবনার কথা জানায়নি হাওয়া অফিস। বুধবার থেকে রবিবার পর্যন্ত কলকাতা ও শহরতলি-সহ দক্ষিণবঙ্গের (South Bengal Weather) প্রায় সব জেলাতেই আবহাওয়া থাকবে সম্পূর্ণ শুষ্ক। তাপমাত্রার ক্ষেত্রেও বড় কোনও পরিবর্তনের সম্ভাবনা নেই।

দেখুন আরও খবর:

The post শীতের শেষলগ্নে বৃষ্টিতে ভিজবে বাংলা! জানুন আবহাওয়ার মেগা আপডেট first appeared on KolkataTV.

The post শীতের শেষলগ্নে বৃষ্টিতে ভিজবে বাংলা! জানুন আবহাওয়ার মেগা আপডেট appeared first on KolkataTV.