মকর সংক্রান্তিতে কনকনে শীত! কলকাতায় ১১°, জেলায় ৭°

কলকাতা: নিম্নচাপের (Depression) মেঘ সরে যেতেই ফের পশ্চিমবঙ্গে জাঁকিয়ে শীত (Winter)। উত্তুরে হাওয়ার জেরে সোমবার থেকেই শহর-জেলায় ঠান্ডার দাপট স্পষ্ট (Weather Update)। আলিপুর আবহাওয়া দফতর জানিয়েছে, মকর সংক্রান্তির দিন রাজ্য জুড়েই কনকনে ঠান্ডা অনুভূত হবে। বিশেষ করে সকাল ও রাতের দিকে শীতের তীব্রতা বেশি থাকবে।

হাওয়া অফিসের পূর্বাভাস অনুযায়ী, মঙ্গলবার থেকে আগামী দু’দিনে দক্ষিণবঙ্গে রাতের তাপমাত্রা আরও ২ থেকে ৩ ডিগ্রি সেলসিয়াস কমতে পারে। এরপরের চার-পাঁচ দিনে তাপমাত্রার তেমন বড় পরিবর্তনের সম্ভাবনা নেই। অর্থাৎ, পারদ স্বাভাবিকের নীচেই ঘোরাফেরা করবে। উত্তরবঙ্গেও আগামী এক সপ্তাহ রাতের তাপমাত্রায় বড় হেরফের হবে না বলে জানিয়েছে আবহাওয়া দফতর।

আরও পড়ুন: SSC একাদশ-দ্বাদশ নিয়োগ নিয়ে বড় সিদ্ধান্ত

দক্ষিণবঙ্গে কলকাতা ও সংলগ্ন এলাকায় সর্বনিম্ন তাপমাত্রা নামতে পারে ১১ ডিগ্রি সেলসিয়াসে। পশ্চিমের জেলাগুলিতে পারদ নেমে যেতে পারে ৭ ডিগ্রি সেলসিয়াস পর্যন্ত। শীতের পাশাপাশি সকালের দিকে হালকা থেকে মাঝারি কুয়াশার প্রভাব থাকবে। এর ফলে দক্ষিণবঙ্গের একাধিক জেলায় দৃশ্যমানতা কমে ৯৯৯ মিটার থেকে ২০০ মিটার পর্যন্ত নেমে যেতে পারে।

উত্তরবঙ্গের আবহাওয়ার আপডেট
উত্তরবঙ্গের জেলাগুলিতে শীতের দাপট আরও বেশি। দার্জিলিং, জলপাইগুড়ি, কোচবিহার এবং উত্তর দিনাজপুরে ঘন কুয়াশার সতর্কতা জারি রয়েছে। কোথাও কোথাও দৃশ্যমানতা কমে ৫০ মিটারের কাছাকাছি পৌঁছতে পারে। কোচবিহার, উত্তর ও দক্ষিণ দিনাজপুরে আগামী দু’দিন ‘শীতল দিনের’ মতো পরিস্থিতি থাকতে পারে বলেও জানানো হয়েছে।

কলকাতার আবহাওয়ার পূর্বাভাস
কলকাতায় ইতিমধ্যেই পারদ ওঠানামা করছে। সোমবার শহরের সর্বনিম্ন তাপমাত্রা ছিল ১২.৪ ডিগ্রি সেলসিয়াস, স্বাভাবিকের থেকে কম। আবহাওয়াবিদদের মতে, আগামী ৫ থেকে ৬ দিন এই শীতের আমেজ বজায় থাকবে। ফলে মকর সংক্রান্তিতে ভোর ও রাতের দিকে কনকনে ঠান্ডা উপভোগ করতে প্রস্তুত থাকতে হবে রাজ্যবাসীকে।

The post মকর সংক্রান্তিতে কনকনে শীত! কলকাতায় ১১°, জেলায় ৭° first appeared on KolkataTV.

The post মকর সংক্রান্তিতে কনকনে শীত! কলকাতায় ১১°, জেলায় ৭° appeared first on KolkataTV.